Source: https://www.slov-lex.sk/pravne-predpisy/SK/ZZ/1988/22/19880301.html
Timestamp: 2019-10-23 14:13:02+00:00
Document Index: 12861725

Matched Legal Cases: ['§ 70', '§ 4', '§ 2', '§ 4', '§ 5', '§ 5', '§ 6', '§ 35', '§ 3']

22/1988 Zb. - Vyhláška Ministerstva zdravotníctva... - SLOV-LEX
22/1988 Zb./
22/1988 Zb.
Časová verzia predpisu účinná od 01.03.1988
z 5. januára 1988
o povinných hláseniach súvisiacich s ukončením tehotenstva
Ministerstvo zdravotníctva Slovenskej socialistickej republiky podľa § 70 ods. 1 písm. c) zákona č. 20/1966 Zb. o starostlivosti o zdravie ľudu ustanovuje:
Ukončenie tehotenstva pôrodom živého alebo mŕtveho dieťaťa, alebo potratom, ako aj úmrtie dieťaťa do 168 hodín po pôrode a úmrtie matky súvisiace s tehotenstvom, pôrodom alebo potratom, do 42 dní po ukončení tehotenstva (ďalej len „úmrtie matky“), hlásia zdravotnícke zariadenia spôsobom určeným touto vyhláškou.
Pôrodom živého dieťaťa je jeho narodenie s jedným zo znakov života, ktorými sú dýchanie alebo akcia srdca, pulzácia pupočníka alebo aktívny pohyb svalstva, aj keď nebol prerušený pupočník alebo nebola porodená placenta. Pôrodná hmotnosť pritom je
500 g a vyššia alebo
499 g a nižšia, ak dieťa prežije 24 hodín po pôrode.
Pôrodom mŕtveho dieťaťa je jeho narodenie bez znakov uvedených v odseku 1, pričom jeho pôrodná hmotnosť je 1000 g a vyššia.
Potratom je predčasne ukončené tehotenstvo, ak
plod neprejavuje znaky života a jeho pôrodná hmotnosť je nižšia ako 1000 g a ak hmotnosť nemožno zistiť a ide o tehotenstvo kratšie ako 28 týždňov,
plod prejavuje niektorý znak života a jeho pôrodná hmotnosť je nižšia ako 500 g, ale neprežije 24 hodín po pôrode,
z maternice bolo vyňaté plodové vajce bez plodu alebo tehotenská sliznica.
Potratom je taktiež ukončenie mimomaternicového tehotenstva alebo umelé prerušenie tehotenstva urobené podľa osobitných predpisov.1)
Hlásenie o narodení živého alebo mŕtveho dieťaťa podávajú zdravotnícke zariadenia na tlačive „Hlásenie o narodení“.2) Bližšie podmienky určujú osobitné predpisy.3)
Hlásenie o narodení mŕtveho dieťaťa, o úmrtí dieťaťa do 168 hodín po pôrode a úmrtí matky podávajú zdravotnícke zariadenia na tlačive „List o prehliadke mŕtveho“.4) Bližšie podmienky určujú osobitné predpisy.5)
Pri narodení mŕtveho dieťaťa a pri úmrtí dieťaťa do 168 hodín po pôrode sa okrem hlásenia uvedeného v § 4 a v odseku 1 podáva hlásenie o patologickom novorodencovi a perinatálne zomretom dieťati.6) Pri narodení alebo úmrtí dieťaťa so zjavnou vrodenou vývojovou chybou sa podáva hlásenie o zistenej vývojovej chybe.7)
Hlásenie o ukončení tehotenstva potratom podávajú zdravotnícke zariadenia na tlačive „Hlásenie o umelom prerušení tehotenstva a o potrate“8) podľa osobitných predpisov.1)
Pri ukončení tehotenstva s viacerými plodmi sa na účely hlásenie posudzuje každý plod osobitne. Rozhodujúce sú pritom kritéria uvedené v § 2 a 3.
Hlásenie sa podáva
v prípadoch uvedených v § 4 a v § 5 ods. 1 národnému výboru poverenému vedením matrík a okrem hlásenia p úmrtí matky tiež okresnému odborníkovi pre odbor pediatrie príslušnému podľa miesta trvalého pobytu matky,
v prípadoch uvedených v § 5 ods. 2 a § 6 okresnému odborníkovi pre odbor gynekológie a pôrodníctva príslušnému podľa miesta trvalého pobytu ženy,
v prípade úmrtia matky národnému výboru poverenému vedením matrík a neodkladne okresnému odborníkovi pre odbor gynekológie a pôrodníctva príslušnému podľa miesta trvalého pobytu matky.
Podľa týchto hlásení vykonávajú zdravotnícke zariadenia v súčinnosti s príslušnými okresnými a krajskými odborníkmi rozbory pre zlepšovanie úrovne liečebno-preventívnej starostlivosti o matku a dieťa.
vyhláška Ministerstva zdravotníctva č. 194/1964 Zb. o povinnom hlásení živo a mŕtvo narodeného plodu, úmrtia dieťaťa do siedmich dní po pôrode a úmrtia matky;
smernice Ministerstva zdravotníctva z 24. novembra 1964 č. ST-181-6.11.64 o povinnom hlásení živo a mŕtvo narodeného plodu, úmrtí dieťaťa so siedmich dní po pôrode a úmrtia matky, uverejnené pod č. 4/1965 Vestníka Ministerstva zdravotníctva.
Zákon Slovenskej národnej rady č. 73/1986 Zb. o umelom prerušení tehotenstva. Vyhláška Ministerstva zdravotníctva Slovenskej socialistickej republiky č. 74/1986 Zb., ktorou sa vykonáva zákon o umelom prerušení tehotenstva.
Tlačivo Federálneho štatistického úradu, Českého štatistického úradu a Slovenského štatistického úradu Obyv. 2-12.
§ 35 až 38 vyhlášky Federálneho ministerstva vnútra č. 22/1977 Zb., ktorou sa určujú bližšie predpisy o matrikách. Smernice Federálneho štatistického úradu zo 17. júna 1985 č. Vk 208/86 k štátnym štatistickým výkazom za úsek demografia "22 Dem", vydané v edícii "Smernice a pokyny čs. štatistiky", registrované v čiastke 1/1986 Zb.
Tlačivo Štatistického a evidenčného vydavateľstva tlačív skl. č. 14 105 0.
§ 3 vyhlášky Ministerstva zdravotníctva SSR č. 46/1985 Zb. o postupe pri úmrtí a o pohrebníctve.
Tlačivo Štatistického a evidenčného vydavateľstva tlačív skl. č. 14 333 1.
Tlačivo Ústavu zdravotníckych informácií a štatistiky 42-1181/75.
Tlačivo Štatistického a evidenčného vydavateľstva tlačív skl. č. 14 337 0.
Číslo: 22/1988 Zb.
Názov: Vyhláška Ministerstva zdravotníctva Slovenskej socialistickej republiky o povinných hláseniach súvisiacich s ukončením tehotenstva
Dátum schválenia: 05.01.1988
Dátum vyhlásenia: 29.02.1988
Dátum účinnosti od: 01.03.1988
Nachádza sa v čiastke: 3/1988
2. 01.03.1988 -